TransMed dujotiekis
TransMed dujotiekis – tarpvalstybinis povandeninis magistralinis dujotiekis, jungiantis Alžyro, Tuniso ir Italijos gamtinių dujų perdavimo sistemas. Dujotiekiu tiekiamos dujos iš Hasi Rmelio dujų telkinio Alžyre, kuris yra 18-as didžiausias gamtinių dujų telkinys pasaulyje, per Tunisą į Italijos Bolonijos provinciją. Dujotiekis Italijoje jungiasi su dujotiekiu į Slovėniją.